amanoisuno/poetBack huggingface dataset:
樂府雜曲：鼓吹曲辭：朱鷺 張籍 
翩翩兮朱鷺，來泛春塘棲綠樹。羽毛如翦色如染，遠飛欲下雙翅斂。避人引子入深塹，動處水紋開灩灩。誰知豪家網爾軀，不如飲啄江海隅。
樂府雜曲：鼓吹曲辭：艾如張 李賀 
錦襜褕，繡襠襦，強強飲啄哺爾雛。隴東臥穟滿風雨，網絲漠漠無形影，誤爾觸之傷首紅。艾葉綠花誰翦刻，
樂府雜曲：鼓吹曲辭：上之回 盧照鄰 
回中道路險，蕭關烽候多。五營屯北地，萬乘出西河。單于拜玉璽，天子按雕戈。振旅汾川曲，秋風橫大歌。
樂府雜曲：鼓吹曲辭：上之回 李白 
三十六離宮，樓臺與天通。閣道步行月，美人愁煙空。恩疏寵不及，桃李傷春風。淫樂意何極，金輿向回中。萬乘出黃道，千旗揚彩虹。前軍細柳北，後騎甘泉東。豈問渭川老，寧邀襄野童。秋暮瑤池宴，歸來樂未窮。
樂府雜曲：鼓吹曲辭：上之回 李賀 
上之回，大旗喜。懸虹彗，撻鳳尾。劍匣破，舞蛟龍。蚩尤死，鼓逢逢。天高慶雷齊墜地，地無驚煙海千里。
樂府雜曲：鼓吹曲辭：戰城南 盧照鄰 
將軍出紫塞，冒頓在烏貪。笳喧雁門北，陣翼龍城南。雕弓夜宛轉，鐵騎曉參潭。應須駐白日，為待戰方酣。
樂府雜曲：鼓吹曲辭：戰城南 李白 
去年戰桑幹源，今年戰蔥河道。洗兵條支海上波，匈奴以殺戮為耕作，古來唯見白骨黃沙田。秦家築城備胡處，漢家還有烽火燃。烽火燃不息，征戰無已時。野戰格鬥死，敗馬號鳴向天悲。烏鳶啄人腸，銜飛上掛枯樹枝。士卒塗草莽，將軍空爾為。乃知兵者是凶器，聖人不得已而用之。
樂府雜曲：鼓吹曲辭：戰城南 劉駕 
城南征戰多，城北無饑鴉。白骨馬蹄下，誰言皆有家。城前水聲苦，倏忽流萬古。莫爭城外地，城裏有閑土。
樂府雜曲：鼓吹曲辭：戰城南二首 貫休 
萬里桑幹傍，茫茫古蕃壤。將軍貌憔悴，撫劍悲年長。胡兵尚陵逼，久住亦非強。邯鄲少年輩，個個有伎倆。拖槍半夜去，雪片大如掌。磧中有陰兵，戰馬時驚蹶。輕猛李陵心，摧殘蘇武節。黃金鎖子甲，風吹色如鐵。十載不封侯，茫茫向誰說。
樂府雜曲：鼓吹曲辭：巫山高 鄭世翼 
巫山淩太清，岧嶢類削成。霏霏暮雨合，靄靄朝雲生。危峰入鳥道，深谷瀉猿聲。別有幽棲客，淹留攀桂情。
樂府雜曲：鼓吹曲辭：巫山高二首 沈佺期 
巫山峰十二，環合隱昭回。俯眺琵琶峽，平看雲雨台。古槎天外倚，瀑水日邊來。何忽啼猿夜，荊王枕席開。神女向高唐，巫山下夕陽。裴回作行雨，婉孌逐荊王。電影江前落，雷聲峽外長。霽雲無處所，台館曉蒼蒼。
樂府雜曲：鼓吹曲辭：巫山高 盧照鄰 
巫山望不極，望望下朝雰。莫辨啼猿樹，徒看神女雲。驚濤亂水脈，驟雨暗峰文。沾裳即此地，況複遠思君。
樂府雜曲：鼓吹曲辭：巫山高 張循之 
巫山高不極，遝遝狀奇新。暗穀疑風雨，幽岩若鬼神。月明三峽曙，潮滿二江春。為問陽臺夕，應知入夢人。
樂府雜曲：鼓吹曲辭：巫山高 劉方平 
楚國巫山秀，清猿日夜啼。萬重春樹合，十二碧峰齊。峽出朝雲下，江來暮雨西。陽臺歸路直，不畏向家迷。
樂府雜曲：鼓吹曲辭：巫山高 皇甫冉 
巫峽見巴東，迢迢半出空。雲藏神女館，雨到楚王宮。朝暮泉聲落，寒暄樹色同。清猿不可聽，偏在九秋中。
樂府雜曲：鼓吹曲辭：巫山高 李端 
巫山十二峰，皆在碧虛中。回合雲藏日，霏微雨帶風。猿聲寒過水，樹色暮連空。愁向高唐望，清秋見楚宮。
樂府雜曲：鼓吹曲辭：巫山高 于濆 
何山無朝雲，彼雲亦悠揚。何山無暮雨，彼雨亦蒼茫。宋玉恃才者，憑雲構高唐。自重文賦名，荒淫歸楚襄。峨峨十二峰，永作妖鬼鄉。
樂府雜曲：鼓吹曲辭：巫山高二首 孟郊 
巴山上峽重複重，陽臺碧峭十二峰。荊王獵時逢暮雨，目極魂斷望不見，猿啼三聲淚沾衣。見盡數萬里，不聞三聲猿。但飛蕭蕭雨，中有亭亭魂。千載楚襄恨，遺文宋玉言。至今青冥裏，雲結深閨門。
樂府雜曲：鼓吹曲辭：巫山高 李賀 
碧叢叢，高插天，大江翻瀾神曳煙。楚魂尋夢風颸然，古祠近月蟾桂寒，椒花墜紅濕雲間。
樂府雜曲：鼓吹曲辭：巫山高 齊己 
巫山高，巫女妖，雨為暮兮雲為朝，楚王憔悴魂欲銷。秋猿嗥嗥日將夕，紅霞紫煙凝老壁。千岩萬壑花皆坼，雲深廟遠不可覓，十二峰頭插天碧。
樂府雜曲：鼓吹曲辭：將進酒 李白 
君不見黃河之水天上來，奔流到海不復回。君不見高堂明鏡悲白髮，朝如青絲暮成雪。人生得意須盡歡，莫使金尊空對月。天生我材必有用，岑夫子，丹丘生，將進酒，杯莫停。與君歌一曲，古來聖賢皆寂寞，惟有飲者留其名。陳王昔時宴平樂，五花馬，千金裘，呼兒將出換美酒，與爾同銷萬古愁。
樂府雜曲：鼓吹曲辭：將進酒 元稹 
將進酒，將進酒，酒中有毒鴆主父，言之主父傷主母。母為妾地父妾天，仰天俯地不忍言。佯為僵踣主父前，推摧主母牽下堂，扶妾遣升堂上床。將進酒，妾為此事人偶知，自慚不密方自悲。主今顛倒安置妾，
樂府雜曲：鼓吹曲辭：將進酒 李賀 
琉璃鐘，琥珀濃，小槽酒滴真珠紅。烹龍炮鳳玉脂泣，況是青春日將暮，桃花亂落如紅雨。勸君終日酩酊醉，
樂府雜曲：鼓吹曲辭：君馬黃 李白 
君馬黃，我馬白，馬色雖不同，人心本無隔。共作遊冶盤，雙行洛陽陌。長劍既照曜，高冠何赩赫。各有千金裘，俱為五侯客。猛虎落陷阱，壯夫時屈厄。相知在急難，獨好亦何益。
樂府雜曲：鼓吹曲辭：芳樹 沈佺期 
何地早芳菲，宛在長門殿。夭桃色若綬，穠李光如練。啼鳥弄花疏，遊蜂飲香遍。歎息春風起，飄零君不見。
樂府雜曲：鼓吹曲辭：芳樹 盧照鄰 
芳樹本多奇，年華複在斯。結翠成新幄，開紅滿舊枝。風歸花曆亂，日度影參差。容色朝朝落，思君君不知。
樂府雜曲：鼓吹曲辭：芳樹 徐彥伯 
玉花珍簟上，金縷畫屏開。曉月憐箏柱，春風憶鏡臺。箏柱春風吹曉月，芳樹落花朝暝歇。稿砧刀頭未有時，
樂府雜曲：鼓吹曲辭：芳樹 韋應物 
迢迢芳園樹，列映清池曲。對此傷人心，還如故時綠。風條灑餘靄，露葉承新旭。佳人不再攀，下有往來躅。
樂府雜曲：鼓吹曲辭：芳樹 元稹 
芳樹已寥落，孤英尤可嘉。可憐團團葉，蓋覆深深花。遊蜂競攢刺，鬥雀亦紛拏。天生細碎物，不愛好光華。非無殲殄法，念爾有生涯。春雷一聲發，驚燕亦驚蛇。清池養神蔡，已複長蝦蟆。雨露貴平施，吾其春草芽。
樂府雜曲：鼓吹曲辭：芳樹 羅隱 
細蕊慢逐風，暖香閑破鼻。青帝固有心，時時動人意。去年高枝猶壓地，今年低枝已憔悴。吾所以見造化之權，變通之理。春夏作頭，秋冬為尾。迴圈反復無窮已。今生長短同一軌，若使威可以制，伊人強猛猶如此，顧我勞生何足恃。但願開素袍，
樂府雜曲：鼓吹曲辭：有所思 沈佺期 
君子事行役，再空芳歲期。美人曠延佇，萬里浮雲思。園槿綻紅豔，郊桑柔綠滋。坐看長夏晚，秋月生羅幃。
樂府雜曲：鼓吹曲辭：有所思 李白 
我思仙人，乃在碧海之東隅。海寒多天風，白波連山倒蓬壺。長鯨噴湧不可涉，
樂府雜曲：鼓吹曲辭：有所思 孟郊 
桔槔烽火晝不滅，客路迢迢信難越。古鎮刀攢萬片霜，
樂府雜曲：鼓吹曲辭：有所思 盧仝 
當時我醉美人家，美人顏色嬌如花。今日美人棄我去，翠眉蟬鬢生別離，一望不見心斷絕。心斷絕，幾千里，美人兮美人，不知為暮雨兮為朝雲，相思一夜梅花發，
樂府雜曲：鼓吹曲辭：有所思 韋應物 
借問江上柳，青青為誰春。空遊昨日地，不見昨日人。繚繞萬家井，往來車馬塵。莫道無相識，要非心所親。
樂府雜曲：鼓吹曲辭：有所思 劉氏雲 
朝亦有所思，暮亦有所思。登樓望君處，藹藹浮雲飛。浮雲遮卻陽關道，向晚誰知妾懷抱。玉井蒼苔春院深，
樂府雜曲：鼓吹曲辭：雉子班 李白 
辟邪伎作鼓吹驚，雉子班之奏曲成，喔咿振迅欲飛鳴。扇錦翼，雄風生，雙雌同飲啄，趫悍誰能爭。乍向草中耿介死，不求黃金籠下生。天地至廣大，何惜遂物情。善卷讓天子，務光亦逃名。所貴曠士懷，朗然合太清。
樂府雜曲：鼓吹曲辭：臨高臺 褚亮 
高臺暫俯臨，飛翼聳輕音。浮光隨日度，漾影逐波深。迥瞰周平野，開懷暢遠襟。獨此三休上，還傷千歲心。
樂府雜曲：鼓吹曲辭：臨高臺 王勃 
臨高臺，高臺迢遞絕浮埃，瑤軒綺構何崔嵬，東彌長樂觀，西指未央宮。赤城映朝日，綠樹搖春風。旗亭百隊開新市，甲第千甍分戚裏。朱輪翠蓋不勝春，錦衣晝不襞，羅幃夕未空。歌屏朝掩翠，妝鏡晚窺紅。為吾安寶髻，蛾眉罷花叢。狹路塵間黯將暮，物色正如此，佳期那不顧。銀鞍繡轂盛繁華，君看舊日高臺處，柏梁銅雀生黃塵。
樂府雜曲：鼓吹曲辭：臨高臺 貫休 
涼風吹遠念，使我升高台。寧知數片雲，不是舊山來。故人天一涯，久客殊未回。雁來不得書，空寄聲哀哀。
樂府雜曲：鼓吹曲辭：黃雀行 莊南傑 
穿屋穿牆不知止，爭樹爭巢入營死。林間公子挾彈弓，虞人設網當要路，白日啾嘲禍萬機。
樂府雜曲：鼓吹曲辭：釣竿篇 沈佺期 
朝日斂紅煙，垂竿向綠川。人疑天上坐，魚似鏡中懸。避楫時驚透，猜鉤每誤牽。湍危不理轄，潭靜欲留船。釣玉君徒尚，征金我未賢。為看芳餌下，貪得會無全。
樂府雜曲：鼓吹曲辭：凱歌六首 岑參 
漢將承恩西破戎，捷書先奏未央宮。天子預開麟閣待，只今誰數貳師功。官軍西出過樓蘭，營幕傍臨月窟寒。蒲海曉霜凝劍尾，蔥山夜雪撲旌竿。鳴笳擂鼓擁回軍，破國平蕃昔未聞。大夫鵲印搖邊月，天將龍旗掣海雲。月落轅門鼓角鳴，千群面縛出蕃城。洗兵魚海雲迎陣，秣馬龍堆月照營。蕃軍遙見漢家營，滿谷連山遍哭聲。萬箭千刀一夜殺，平明流血浸空城。暮雨旌旗濕未幹，胡塵白草日光寒。昨夜將軍連曉戰，蕃軍只見馬空鞍。
樂府雜曲：鼓吹鐃歌：晉陽武 柳宗元 
晉陽武，奮義威。煬之渝，德焉歸。氓畢屠，綏者誰。皇烈烈，專天機。號以仁，揚其旗。日之升，九土晞。斥田圻，流洪輝。有其二，翼餘隋。斫梟驁，連熊螭。枯以肉，勍者羸。後土蕩，玄穹彌。合之育，莽然施。惟德輔，慶無期。
樂府雜曲：鼓吹鐃歌：獸之窮 柳宗元 
獸之窮，奔大麓。天厚黃德，狙獷服。甲之櫜弓，弭矢箙。皇旅靖，敵逾蹙。自亡其徒，匪予戮。屈rH猛，虔栗栗。縻以尺組，啖以秩。黎之陽，土茫茫。富兵戎，盈倉箱。乏者德，莫能享。驅豺兕，授我疆。
樂府雜曲：鼓吹鐃歌：戰武牢 柳宗元 
戰武牢，動河朔。逆之助，圖掎角。怒鷇麛，抗喬嶽。翹萌牙，傲霜雹。王謀內定，申掌握。鋪施芟夷，
樂府雜曲：鼓吹鐃歌：涇水黃 柳宗元 
涇水黃，隴野茫。負太白，騰天狼。有鳥鷙立，羽翼張。鉤喙決前，鉅趯傍；怒飛饑嘯，翾不可當。老雄死，列缺掉幟，招搖耀鋩。鬼神來助，夢嘉祥。腦塗原野，
樂府雜曲：鼓吹鐃歌：奔鯨沛 柳宗元 
奔鯨沛，蕩海垠。吐霓翳日，腥浮雲。帝怒下顧，披攘蒙霿，開海門。地平水靜，浮天垠。羲和顯耀，
樂府雜曲：鼓吹鐃歌：苞枿 柳宗元 
苞枿𪒶矣，惟根之蟠。彌巴蔽荊，負南極以安。曰我舊梁氏，輯綏艱難。江漢之阻，都邑固以完。聖人作，神武用，有臣勇智，奮不以眾。投跡死地，系縲降王，定厥功。澶漫萬里，宣唐風。蠻夷九譯，
樂府雜曲：鼓吹鐃歌：河右平 柳宗元 
河右澶漫，頑為之魁。王師如雷震，昆侖以頹。上聾下聰，驁不可回。助仇抗有德，惟人之災。乃潰乃奮，執縛歸厥命。萬室蒙其仁，一夫則病。濡以鴻澤，皇之聖。威畏德懷，功以定。順之於理，
樂府雜曲：鼓吹鐃歌：鐵山碎 柳宗元 
鐵山碎，大漠舒。二虜勁，連穹廬。背北海，專坤隅。歲來侵邊，或傅於都。天子命元帥，奮其雄圖。破定襄，降魁渠。窮竟窟宅，斥餘吾。百蠻破膽，官臣拜手，惟帝之謨。
樂府雜曲：鼓吹鐃歌：靖本邦 柳宗元 
本邦伊晉，惟時不靖。根柢之搖，枝葉攸病。守臣不任，勩於神聖。惟鉞之興，翦焉則定。洪惟我理，式和以敬。群頑既夷，庶績咸正。皇謨載大，惟人之慶。
樂府雜曲：鼓吹鐃歌：吐谷渾 柳宗元 
吐谷渾盛強，背西海以誇。歲侵擾我疆，退匿險且遐。帝謂神武師，往征靖皇家。烈烈旆其旗，熊虎雜龍蛇。王旅千萬人，銜枚默無嘩。束刃逾山徼，張翼縱漠沙。一舉刈膻腥，屍骸積如麻。除惡務本根，況敢遺萌芽。洋洋西海水，威命窮天涯。系虜來王都，犒樂窮休嘉。登高望還師，竟野如春華。行者靡不歸，親戚讙要遮。凱旋獻清廟，萬國思無邪。
樂府雜曲：鼓吹鐃歌：高昌 柳宗元 
麹氏雄西北，別絕臣外區。既恃遠且險，縱傲不我虞。烈烈王者師，熊螭以為徒。龍旗翻海浪，馹騎馳坤隅。賁育搏嬰兒，一掃不復餘。平沙際天極，但見黃雲驅。臣靖執長纓，智勇伏囚拘。文皇南面坐，夷狄千群趨。咸稱天子神，往古不得俱。獻號天可汗，以覆我國都。兵戎不交害，各保性與軀。
樂府雜曲：鼓吹鐃歌：東蠻 柳宗元 
東蠻有謝氏，冠帶理海中。已言我異世，雖聖莫能通。王卒如飛翰，鵬鶱駭群龍。轟然自天墜，乃信神武功。系虜君臣人，累累來自東。無思不服從，唐業如山崇。百辟拜稽首，咸願圖形容。如周王會書，永永傳無窮。睢盱萬狀乖，咿嗢九譯重。廣輪撫四海，浩浩知皇風。歌詩鐃鼓間，以壯我元戎。